钦定古今图书集成/历象汇编/庶征典/第144卷 > 《梦书》 > 《解梦》
## 钦定古今图书集成/历象汇编/庶征典/第144卷 > 《梦书》 > 《解梦》

《印钩》为人子所禄也。梦见印钩人得子，含吞印钩，怀
妊妇也。钩从腹出，为其乳失印，子伤堕而怀之。妻有
子，以口含之，子为宅中。

“《凡梦侏儒》事不成”，举事中止后无名，百姓所笑人所
轻。

亭为积功，民所成也。“梦筑亭”者，功积成也；梦亭坏败，
恩泽伤也。

桃为守御，辟不祥。梦见桃者，守御官。

李为狱官，梦见李者忧狱官。

梦得“香物。”妇女归也。

《竹为处士》，梦者当归隐也。

“梦梳篦”，为忧解也。“其发滑泽”，心泰也。“虮虱尽去”，百病
愈也。虮虱为忧，啮人身也。梦见虮虱，而有忧至也。
蛾为妇女肩偎也。梦儿蛾者，忧婚也。

“松为人君，梦见松”者，见人君之征也。

“榆火”，君德至也。梦采榆叶，受赐恩也。梦居树，得贵官
也。梦见其叶滋茂，福禄存也。

“柳为使者”，梦当出游也。

“鹑鷃为𩰚”，相见怒也。“梦见鹑鷃”，忧𩰚也。
“梦见䴔䴖”，居不双也。妇见之，此独居也。婿见之，恐失
妻也。“雌雄俱行”，淫佚游也。

“丈尺为人正。”长短。梦得“丈”，欲正人也。

“铨衡”，为人正也。《梦》得“衡”为平端也，以铨秤平财钱也，
重者价贵，轻者贱也。铨衡折败，无平人也。

《梦横缴》欲举荐。

梦“见新箄。妇女憙。”
梦见得新铫。当娶好妇也。

梦围棋者。欲𩰚也。
妇人梦粉饰。为怀妊。

“麤屐为使令。”卑贱类也。梦得麤屐。得僮使之也。
梦持弹者得朋友。

《梦帘屏风》，蔽匿一身也。

梦见帷帐，忧阴事。

梦床所坏者。为忧妻也。

“梦得《镶盾》”，忧相负也。

《庄子》。